
A tantárgy leírása és célja
A kurzus célja az angol nyelvtani strukturális ismeretek mélyítése és gyakorlati alkalmazása, különös tekintettel a szintaktikai szerkezetek helyes használatára és a fordítási technikai alapok elsajátítására. A hallgatók heti rendszerességgel önálló és irányított feladatokon keresztül fejlesztik nyelvhelyességi és fordítási készségeiket.
Részletes tematika és ütemezés
	Hét
	Dátum / Megjegyzés
	Téma
	Benyújtási határidő

	1.
	
	Verbs: Present Simple & Present Continuous
	09. 20.

	2.
	Konzultáció (szombat)
	Verbs: Simple Past & Past Continuous
	09. 20.

	3.
	
	Verbs: Present Perfect & Present Perfect Continuous
	09. 27.

	4.
	
	Verbs: Past Perfect & Past Perfect Continuous
	10. 04.

	5.
	
	Verbs: The Future Tenses & The Sequence of Tenses
	10. 11.

	6.
	
	Számonkérés: Első zárthelyi dolgozat (online)
	10. 18.

	7.
	
	Őszi szünet
	—

	8.
	
	The Passive Voice
	11. 01.

	9.
	Konzultáció (péntek)
	Modals I: can, could, must, have to
	11. 08.

	10.
	Konzultáció (péntek)
	Modals II: shall, should, may, might, will, would, need
	11. 15.

	11.
	
	Indirect Speech (Reported Speech)
	11. 22.

	12.
	
	Non-finite Verb Forms: The Infinitive & The Gerund
	11. 29.

	13.
	
	Unreal Past: The Conditional & Wishes
	12. 06.

	14.
	Konzultáció (péntek)
	Emphasis, Inversion, Question Tags
Második zárthelyi dolgozat (záró konzultáció)
	12. 13.

	15.
	
	Félévzárás, értékelés
	12. 20.


Követelmények és értékelés
Részvételi követelmények
· A gyakorlati foglalkozásokon a részvétel kötelező. 
· A félévi hiányzás megengedhető mértéke részidős képzésben a tantárgy konzultációs óraszámának egyharmada. 
· Ennek túllépése esetén a félév nem értékelhető (a Tanulmányi és Vizsgaszabályzat [TVSz] 8. § (1) bekezdése alapján). 
A félévközi ellenőrzések követelményei
· Házi feladatok: A kiadott feladatok következetes, határidőre történő elkészítése és benyújtása a Google Classroom alkalmazáson keresztül.
· Zárthelyi dolgozatok: Két zárthelyi dolgozat (a 6. és a 14. héten) legalább elégséges (60%) szintű megírása.
Az érdemjegy kialakításának módja
A félévi gyakorlati jegyet a házi feladatok és az egyéb szemináriumi tevékenységek elvégzése, valamint a két zárthelyi dolgozat eredményének számtani átlaga határozza meg.
	Százalékos teljesítmény
	Érdemjegy

	90% – 100%
	Jeles (5)

	80% – 89%
	Jó (4)

	70% – 79%
	Közepes (3)

	60% – 69%
	Elégséges (2)

	0% – 59%
	Elégtelen (1)


Megjegyzés: Elégtelen gyakorlati jegy javítása a Tanulmányi és Vizsgaszabályzat (TVSz) szerint lehetséges.
Dátum: 2026. szeptember 5.
Oktató: Varga Erzsébet

